paragraph_text: Simon Fuller (Hastings, 17. svibnja 1960.) je talent menadžer, televizijski producent i tvorac Idol serijala, nastalog iz britanskog Pop Idola. Do danas postoji preko 100 verzija Idola, uključujući i Američki Idol, Deutschland sucht den Superstar, Hrvatska traži zvijezdu, Nouvelle Star i World Idol. Simon Fuller je jedan od tvoraca FOX-ova reality showa So You Think You Can Dance, te ostalih američkih i europskih TV emisija. Izvršni je producent showa Little Britain USA, TV kuće HBO i BBC. Uz to, Fuller je menadžer mnogih glazbenika i poznatih osoba, poput Victorije i Davida Beckhama, Claudije Schiffer, Annie Lennox, Andyja Murraya, Spice Girlsa, Cathy Dennis, Carrie Underwood, Willa Younga, Davida Cooka i ostalih.